Arras

Arras (hol. Atrecht) je francúzske mesto v regióne Hauts-de-France a správne sídlo departementu Pas-de-Calais. Napriek všetkým francúzskym gramatickým pravidlám sa vyslovuje Arras so s.

Poloha 
Mesto s cca 42000 obyvateľmi leží v historickej provincii Artois pri sútoku riek Scarpe a Crinchon asi  juhozápadne od Lille.

Dejiny 

Arras stojí na základoch keltského osídlenia. Neskôr ho Rimania prebudovali na posádkové mesto. Pri delení Franskej ríše pripadol Verdunskou zmluvou Arras cisárovi Lotarovi I. 

Arras ležal niekoľko storočí na hraniciach medzi Francúzskom a Svätou ríšou rímskou. Vláda nad mestom sa často menila. V 17. storočí, vybudoval maršal Sébastien Le Prestre de Vauban, vojenský inžinier Ľudovíta XIV., pevnosť, ktorá mala udržať mesto vo francúzskom vlastníctve.

9. mája 1915 sa v blízkosti mesta konala prvá bitka Arrasu, do ktorej sa zapojila aj rota "Nazdar" Česko-Slovenskej légie vo Francúzsku. Boje pokračovali so zvýšenou intenzitou, najmä v roku 1917, kedy bolo mesto vážne poškodené.

Pamiatky 
Symbolom mesta sú dve veľké námestia v centre, Grande Place a Place des Héros, s veľkým súborom reštaurovaných historickým budov.

K najdôležitejším stavbám v meste patrí neskorogotická katedrála a gotická radnica so zvonicou patriacou medzi francúzske zvonice zapísané od roku 2005 na zozname svetového dedičstva UNESCO.

Citadela v pevnosti vybudovanej Vaubanom patrí do  súboru Vaubanovych opevnení, ktoré sú tiež od roku 2008 súčasťou svetového dedičstva UNESCO.

Osobnosti mesta 
 Jean Bodel (* 1165 – † 1210), stredoveký básnik
 Adam de la Halle (* cca 1237 – † 1286/1287 alebo 1306), francúzsky Trouvère (trubadúr)
 Mahaut d'Artois (* 1269 – † 1329), burgundská vojvodkyňa
 Matyáš z Arrasu (* 1290 – † 1352), architekt a staviteľ pôsobiaci v Čechách
 Ján IV. (* 1403 – † 1427), vojvoda z Brabantska, Lothier a Limburgu
 Charles de l’Écluse (* 1526 – † 1609), lekár a botanik
 Charles Bonaventure de Longueval, gróf de Bucquoy (* 1571 – † 1621), poľný maršal v tridsaťročnej vojne
 Ambroise Marie François Joseph Palisot de Beauvois (* 1752 – † 1820), prírodovedec
 Maximilien de Robespierre (* 1758 – † 1794), politik a jeden z najmocnejších mužov Francúzskej revolúcie
 Augustin Robespierre (* 1763 – † 1794), politik a brat Maximiliána de Robespierre
 Joseph Le Bon (* 1765 – † 1795), revolucionár
 Eugène François Vidocq (* 1775 – † 1857), zločinec a neskorší bojovník proti zločinu
 Jean-Baptiste Camille Corot (* 1796 – † 1875), maliar
 Paul Verlaine (* 1844 – † 1896), básnik
 Philippe Pétain (* 1856 – † 1951), generál a hlava Vichystického Francúzska
 Lucien Gaudin (* 1886 – † 1934), šermiar, majster sveta a olympijský víťaz (1924 a 1928)
 Pierre Jean Jouve (* 1887 – † 1976), spisovateľ a stúpenec Sigmunda Freuda
 Gabriel Hanot (* 1889 – † 1968), futbalista, novinár a vydavateľ športových novín L'Équipe
 Charles de Gaulle (* 1890 – † 1970), generál a prezident
 Louise Weiss (* 1893 – † 1983), európska politička, spisovateľka, novinárka a feministka
 René Huyghe (* 1906 – † 1997), historik, kritik a teoretik umenia
 Benoît Assou-Ekotto (* 1984), kamerunsko-francúzsky futbalista

Partnerské mestá 
  Deva, Rumunsko
  Herten, Nemecko, 1984
  Chemnitz, Nemecko, 1967
  Ipswich, Anglicko, Spojené kráľovstvo, 1992
  Oudenaarde, Belgicko, 1990

Galéria

Referencie

Iné projekty

Externé odkazy 
 stránky mesta
 turistické centrum

Zdroj 

Mestá v regióne Hauts-de-France
Obce v departemente Pas-de-Calais